**ПРИЈЕДЛОГ ИЗМЈЕНА И ДОПУНА СТАТУТА РУКОМЕТНОГ САВЕЗА**

 **РЕПУБЛИКЕ СРПСКЕ**

**Члан 1.**

* Члан 26, став (1) додаје се тачка 7 која гласи:

„ Бира чланове дисциплинске комисије и комисије за жалбе на приједлог Управног одбора РСРС“

* **до сада дисциплинска комисија и комисја за жалбе нису биле предвиђене Статутом као правна тијела**

**Члан 2.**

* Члан 33, став (1) додаје се тачка 24 која гласи:

„Разматра жалбе и приговоре на коначне одлуке органа и тијела регионалних савеза, те доноси коначне одлуке;“

* Члан 33, став (1) додаје се тачка 25 која гласи:

„Обавља и друге послове који нису у ингеренцијама комисија.“

* **ради заштите интереса и права свих чланова РСРС, оставили смо могућност да УО РСРС доноси коначне одлуке у случају незадовољних страна након другостепених одлука.**

**Члан 3.**

* Члан 49, став (1) брише се.
* Члан 49, став (1) додаје се и гласи:

„ Сталне комисије РСРС су

1. Комисија за информисања;
2. Комисија за маркетинг;
3. Комисија за безбједност;
4. Комисија за стручна питања;
5. Комисија за прописе;
6. Комисија за омладински рукомет;
7. Комисија за женски рукомет;
8. Комисија за мушки рукомет;
9. Комисија за рукомет на пијеску;
10. Комисија за статус играча и трансфер;
11. Такмичарска комисија;
12. Комисија за питања суђења и контролисања суђења;
13. Комисија за здравствена питања; „
* **ради потребе да се усагласи са Статутом РС БиХ у наш Статут додајемо :**
	+ **комисију за омладински рукомет,**
	+ **комисију за женски рукомет,**
	+ **комисију за мушки рукомет,**
	+ **комисију за рукомет на пијеску,**
	+ **комисију за статус играча и трансфер,**
	+ **комисију за питање суђења и контролисање суђења.**
* Члан 49. став (3) додаје се и гласи:

„ Правна тијела РСРС су:

а) Дисциплинска комисија,

б) Комисија за жалбе.“

* Члан 49.став (4) додаје се и гласи:

„Правна тијела састоје се од 3 члана. Чланове правних тијела именује Скупштина РСРС на приједлог УО РСРС.

Дисциплинска комисија надлежна је рјешавање дисциплинских прекршаја предвиђених Дисциплинским правилником РСРС.

Комисија за жалбе надлежна је за разматрање жалби на првостепене одлуке Комисија и других органа РСРС.

Детаљни прописи, процедуре и начин рада Дисциплинске комисије и Комисије за жалбе прописани су се Правилником о раду комисија и правних тијела РСРС и Дисциплинским правилником РСРС.“

* **Убацили смо став и израз „правна тијела“ у који спадају:**
	+ **Дисциплинска комисија,**
	+ **Комисија за жалбе.**

**Члан 4.**

* Члан 51. став (1) мијења се и гласи:

„ Ближе одредбе о дјелокругу рада, правима, обавезама и дужностима Комисија Савеза одређују се Правилником о раду комисија и правних тијела Рукометног савеза Републике Српске“

* Члан 51. став (2) додаје си у гласи:

„Детаљни прописи, процедуре и начин рада Дисциплинске комисије и Комисије за жалбе прописани су се Правилником о раду комисија и правних тијела РСРС и Дисциплинским правилником РСРС“